โซเชียลช่วยล่า รถเก๋งชนแล้วหนี หนุ่มแกร็บฟู้ดต้องตัดขา พ.ต.ต.โผล่รับ 
โซเชียลเซราะกราว แชร์สนั่น รถเก๋งเฉี่ยวจยย.ชนแล้วหนี คู่กรณีเป็นหนุ่มส่งแกร็บฟู้ด บาดเจ็บสาหัส ก่อนหมอจะตัดขา โดยมีป้ายทะเบียนรถเก๋งตกอยู่เป็นหลักฐาน ล่าสุดออกมายอมรับแล้วเป็นตำรวจ ยศ พ.ต.ต. พร้อมรับผิดชอบวันที่ 13 พ.ค. หลังโลกออนไลน์ในบุรีรัมย์ แชร์สนั่น เก๋งชนแล้วหนี มีแผ่นป้ายทะเบียนรถหล่นในที่เกิดเหตุ มีคนได้รับบาดเจ็บสาหัสถึงขั้นตัดขา และมีการเรียกร้องให้คนก่อเหตุออกมารับผิดชอบจากการตรวจสอบ ผู้ที่ร้องเรียนผ่านทางออนไลน์คือนายกรวิชญ์ ศรีวิจี อายุ 25 ปี อยู่บ้านเลขที่ 98 หมู่ 1 ต.หนองตาด อ.เมืองบุรีรัมย์ เป็นพี่ชายของนายกิตติศักดิ์ ศรีวิจี อายุ 20 ปี ที่ได้รับบาดเจ็บจากการเฉี่ยวชนกับรถเก๋งโดยนายกรวิชญ์ เล่าว่า เมื่อเวลาประมาณ 21.00 น.ที่ผ่านมา ตนได้รับโทรศัพท์จากน้องชายว่าถูกรถชน บริเวณหน้าหอพักอรณิชเพลส ถนนสายข้างโรงพยาบาลบุรีรัมย์-บ้านตาดตรวน เมื่อไปดู น้องชายถูกหามส่งโรงพยาบาลแล้วในที่เกิดเหตุพบแผ่นป้ายทะเบียนรถยนต์ทะเบียน กจ-8238 บุรีรัมย์ หล่นอยู่ สอบถามคนเห็นเหตุการณ์ เห็นคู่กรณีเป็นรถเก๋งขับออกจากปั๊มน้ำมัน เฉี่ยวกับรถจักรยานยนต์ด้านหน้าปั๊ม แล้วรถเก๋งขับหลบหนีไปนายกรวิชญ์ เล่าด้วยว่า ปกติน้องชายทำงานอยู่พัทยา ในช่วงโรคโควิด-19 ระบาด ได้กลับมาบ้านแล้วไม่มีงานทำ จึงไปขับแกร็บฟู้ดหารายได้เสริม โดยเมื่อคืนที่ผ่านมา (12 พ.ค.) น้องชายบอกว่าเหลือส่งอาหารจุดสุดท้ายแล้วจะรีบกลับบ้าน เพราะกลัวจะติดเคอร์ฟิวเมื่อมาถึงที่เกิดเหตุได้มีรถเก๋งวิ่งออกมาจากปั๊ม ทำให้น้องชายหักหลบไม่ทัน เฉี่ยวบริเวณหัวรถ แล้วรถน้องชายซึ่งเป็นรถบิ๊กไบค์ เสียหลักล้มลากไปไกลกว่า 50 เมตร ได้รับบาดเจ็บ ต่อมาหมอได้ตัดขาซ้ายของน้องชายออก เพราะมีแผลฉกรรจ์ รักษาไม่ได้ หลังจากเกิดเหตุตนได้โพสต์ให้ช่วยติดตามรถเก๋งที่ชนแล้วหลบหนีไป มีการแชร์ต่อๆ กันเป็นวงกว้าง ล่าสุด เจ้าของรถเก๋งได้ติดต่อมาแล้ว ทราบว่าเป็นตำรวจยศ พ.ต.ต.ประจำอยู่สภ.แห่งหนึ่ง แจ้งว่าจะเข้าไปเยี่ยมน้องชาย และพูดคุยรายละเอียดถึงการช่วยเหลือเยียวยาต่อไป
โซเชียลเซราะกราว แชร์สนั่น รถเก๋งเฉี่ยวจยย.ชนแล้วหนี คู่กรณีเป็นหนุ่มส่งแกร็บฟู้ด บาดเจ็บสาหัส ก่อนหมอจะตัดขา โดยมีป้ายทะเบียนรถเก๋งตกอยู่เป็นหลักฐาน ล่าสุดออกมายอมรับแล้วเป็นตำรวจยศพ.ต.ต.
ชนแล้วหนี,ตำรวจชนแล้วหนี,ชนหนุ่มแกร็บฟู้ด,โพสต์ชนแล้วหนี,ข่าวทั่วไป